b'\n_START_ARTICLE_\nZastava 126 PGL\n_START_PARAGRAPH_\nZastava 126 PGL (vzdevki bolha, peglica, peglezen, pej\xc4\x8dek, pejek, kalimero, Poljski Fiat) je majhen dvovratni avtomobil, namenjen za prevoz najve\xc4\x8d 4 oseb. Proizvajala ga je tovarna Zastava iz Kragujevca, ve\xc4\x8dji del avtomobilov pa je prihajal iz poljske tovarne v Tychem (Polski Fiat 126 P), ki jih ravno tako delala po Fiatovi licenci (Fiat 126). Vozilo je bilo na slovenskem prostoru skoraj tako popularno kot izjemno priljubljeni fi\xc4\x8dko (Zastava 750) ali Mini Moris._NEWLINE_Avtomobil ima zra\xc4\x8dno hlajeni \xc5\xa1tiritaktni motor s prostornino 652 cm\xc2\xb3 in z mo\xc4\x8djo 24 KM in pogon na zadnji par koles. Prva prestava ni sihronizirana. Motor je vgrajen na zadnji strani vozila, na sprednji pa je zelo omejen prtlja\xc5\xbeni prostor za do 25 kg prtljage.\n_START_SECTION_\nFiat 126 BIS\n_START_PARAGRAPH_\nNovi vodno hlajeni motor je imel prostornino 704 cm\xc2\xb3 in mo\xc4\x8d 25 KM, kon\xc4\x8dna hitrost je zna\xc5\xa1ala 120 km/h. Zadnji del vozila je dobil tretja vrata, ki so pove\xc4\x8dala dostopnost prtlja\xc5\xbenega prostora. Namesto 12-pali\xc4\x8dnih koles je bil model opremljen s 13-pali\xc4\x8dnimi kolesi in plasti\xc4\x8dnimi okrasnimi pokrovi.\n_START_SECTION_\nFiat 126 ELX\n_START_PARAGRAPH_\nModel je bil opremljen s katalizatorjem izpu\xc5\xa1nih plinov.'